Margus (flumen Asiae Mediae)
Noli confundere cum flumine eiusdem nominis in Serbia sito Margus (Graece: ὁ Μάργος, Persice: مرغاب morġāb, Turcomannice: Murgap), quem Arrianus Epardum (ὁ Ἔπαρδος) appellavit, est flumen 978 chiliometrorum in Asia Media, qui nomen dedit urbi et regioni Margianae. Initium capit in Paropamisi montibus in caurina parte Afganiae et fluit ad caurum versus in loca deserta quibus nomen est Karakum in hodierna Turcomannia, ubi exsiccatur, delta formans, in quo oasis Margiana et Margiana urbs et Gonur locus archaeologicus siti sunt. Cum canali Karakumensi nunc coniunctus est.